***ANFP Aduce Noutate Funcției Publice***

Agenţia Naţională a Funcţionarilor Publici (ANFP) va prezenta în data de **17 noiembrie 2015,** în cadrul **Seminarului „Aducem Noutate Funcţiei Publice”,** rezultatele proiectului*“e – ANFP – Întărirea capacităţii instituţionale a ANFP în vederea asigurării unui management performant al funcţiei publice şi funcţionarilor publici la nivelul administraţiei publice centrale şi al serviciilor publice din subordinea/coordonarea autorităţilor publice centrale şi locale prin implementarea de instrumente inovatoare”*, cod SMIS 36675.

Evenimentul se va desfășura la **Hotel Ibis Parlament**, Sala Eminescu, Strada Izvor 82-84, sector 5, București.

Elementele de noutate aduse prin implementarea proiectului vizează:

* dezvoltarea de instrumente inovatoare specifice pentru îndeplinirea eficientă a rolului şi atribuţiilor pe care instituțiile publice le exercită în domeniul funcţiei publice şi al funcţionarilor publici, în relația cu ANFP.;
* promovarea utilizării semnăturii electronice la nivelul administraţiei centrale şi locale;
* arhivarea electronică a documentaţiei existente în arhiva ANFP prin scanarea a 10 milioane de pagini şi transpunerea lor în format electronic;
* amenajarea unui Data Center la sediul Agenției, cu dotările corespunzătoare;
* dezvoltarea unui Sistem Informatic Managerial.

Cofinanțarea proiectului derulat în perioada 25.09.2012 – 25.11.2015 s-a obținut prin Fondul Social European – Programul Operaţional Dezvoltarea Capacităţii Administrative (PODCA) 2007-2013. Valoarea totală eligibilă a proiectului este de 14.513.253,92 lei.

Informaţii suplimentare cu privire la organizarea acestui eveniment puteți solicita la numărul de telefon 0374.112.796 și la adresa de email: carmen.hartopeanu@anfp.gov.ro.

 **Astfel, invităm reprezentanți ai compartimentelor de resurse umane și /sau tehnologia informației din cadrul instituțiilor și autorităților publice centrale și locale, să participe la acest eveniment de conștientizare a bunelor practici în utilizarea noilor tehnologii în administrația publică.**